CELEX: 52007XB0116(01)
Language: sk
Date: 2007-01-16 00:00:00
Title: Memorandum o porozumení, ktorým sa mení a dopĺňa memorandum o porozumení o kódexe správania členov Rady guvernérov

16.1.2007   
            
            
               SK
            
            
               Úradný vestník Európskej únie
            
            
               C 10/6
            
         Memorandum o porozumení, ktorým sa mení a dopĺňa memorandum o porozumení o kódexe správania členov Rady guvernérov
   (2007/C 10/08)
   ČLENOVIA RADY GUVERNÉROV EURÓPSKEJ CENTRÁLNEJ BANKY
   so zreteľom na Memorandum o porozumení o kódexe správania členov Rady guvernérov zo 16. mája 2002 (1),
   keďže:
   Touto zmenou a doplnením kódexu správania členov Rady guvernérov sa podrobnejšie upravujú etické pravidlá, ktoré sa uplatňujú na členov Rady guvernérov,
   SA 21. DECEMBRA 2006 DOHODLI NA NASLEDUJÚCEJ ZMENE A DOPLNENÍ MEMORANDA O POROZUMENÍ O KÓDEXE SPRÁVANIA:
   Článok 1
   Článok 3 kódexu správania členov Rady guvernérov sa mení a dopĺňa takto:
   
                
            
            
               Článok 3.3 znie:
               
                  
                              „3.3
                           
                           
                              Požadovať, dostať ani prijať zo zdroja mimo ESCB akékoľvek finančné alebo nefinančné výhody, náhrady, odmeny alebo dary, ktorých hodnota prevyšuje 200 EUR, a ktoré akokoľvek súvisia s funkciou člena Rady guvernérov, nie je v súlade so zásadou nezávislosti.“
                           
                        
            
         
                
            
            
               Vkladajú sa nasledujúce články 3.4 a 3.5, ktoré znejú:
               
                  
                              „3.4.
                           
                           
                              Členovia Rady guvernérov však môžu prijímať pozvania na konferencie, recepcie alebo kultúrne podujatia a s nimi spojené sprievodné programy vrátane primeranej pohostinnosti, ak je ich účasť na takejto akcii v súlade s plnením ich povinností ako členov Rady guvernérov. V tejto súvislosti môžu od organizátorov prijať úhradu cestovných nákladov a nákladov na ubytovanie, ak sú primerané dobe trvania ich záväzku, okrem prípadov, keď organizátormi sú inštitúcie podliehajúce ich dohľadu. Členovia Rady guvernérov by mali predovšetkým dodržiavať osobitnú obozretnosť, pokiaľ ide o individuálne pozvania. Tieto pravidlá by sa mali rovnako uplatňovať na ich manželov/ky alebo partnerov/ky, ak sa pozvania vzťahujú aj na nich, a ak je ich účasť v súlade s medzinárodne akceptovanými zvyklosťami.
                           
                        
                              3.5
                           
                           
                              Členovia Rady guvernérov neprijmú vo svoj prospech žiadne honoráre za prednášky a prejavy uskutočnené v rámci svojej funkcie člena Rady guvernérov.“
                           
                        
            
         Článok 2
   Toto memorandum o porozumení sa vyhotovuje v jedinom origináli, ktorý je uložený v archívoch ECB. Každá strana tohto memoranda o porozumení dostane jeho overenú kópiu.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  Ú. v. ES C 123, 24.5.2002, s. 9.